༄༅། །རྣམ་སྲས་ཀྱི་འདོད་གསོལ་མདོར་བསྡུས་
བཞུགས་སོ།།
།བཻ རིན་ཆེན་དམ་པའི་ཕོ་བྲང་ཉམས་དགའ་བར། །རིན་ཆེན་
མང་སྤྲུལ་རྒྱལ་པོ་ཆེན་པོ་ནི། །རིན་ཆེན་རྒྱལ་མཚན་ནེའུ་ལེའི་ཕྱག་མཚན་
འཆང་། །རིན་ཆེན་འདོད་དགུའི་ཆར་འབེབས་ཁྱོད་ལ་འདུད། །ནོར་བུ་
དགོས་འདོད་ཀུན་འབྱུང་ལག་ཆུད་བཞིན། །ནོར་འཛིན་ས་ཡི་ཁྱོན་ན་ཕུན་
སུམ་ཚོགས། །ནོར་ཕྱུགས་འབྲུ་དང་གསེར་དངུལ་དར་ཟབ་རིགས། །ནོར་གྱི་
དབང་ཕྱུག་ཁྱོད་ཀྱིས་བདག་ལ་སྩོལ། །མི་ཡི་འཇིག་རྟེན་གནས་སུ་ཆོས་ནོར་
གྱིས། །མི་འབྱོར་ཤིན་ཏུ་རྒུད་པ་མང་མཐོང་བས། །མི་ཟད་གཏེར་བདག་ཁྱོད་
ཀྱིས་ཚེ་རབས་ཀུན། །མི་འཕོངས་དབུལ་བ་སེལ་བའི་དངོས་གྲུབ་སྩོལ། །ཚུལ་
རོལ་དངོས་པོའི་འཛིན་ཆགས་སྤངས་ནས་ནི། །ཚུལ་ཁྲིམས་གཙང་མའི་བརྟུལ་
ཞུགས་ལ་གནས་པ། །ཚུལ་མཐུན་ཐོས་བསམ་ལྡན་པའི་གང་ཟག་ལ། །ཚུལ་
བཞིན་བྱ་ར་མཛོད་ཅིག་ངལ་གསོས་པོ། །ཅི་མཛད་བསྟན་དང་འགྲོ་ལ་སྨན་པའི་
དཔལ། །ཅི་ལྟར་སྲིད་པ་འདི་ན་ཁྱོད་བསྟེན་ཏེ། །ཅི་ཞིག་བདག་གི་རེ་བ་འགྲུབ་
སྙམ་པའི། །ཅི་འདོད་ཡིད་བཞིན་སྩོལ་བའི་དགེ་ལེགས་མཛོད། །བཿ དཀའ་
ཐུབ་ཆེན་པོས་རྒྱལ་ཆེན་ཁྱོད་སྒྲུབ་ན། །མ་གཡེལ་མ་གཡེལ་རིན་ཆེན་མང་ཐོས་
སྤྲུལ། །ལུས་ངག་དང་བའི་ཡིད་ཀྱིས་ཁྱོད་སྒྲུབ་སྟེ། །རྒྱན་དུ་བསྟེན་ན་རྒྱལ་
ཆེན་ཐུགས་མ་གཡེང༌། །བདུད་རྩིའི་བཏུང་བ་རྒྱ་མཚོ་ཁྱོད་སྒྲུབ་སྟེ། །དགོས་
འདོད་ཞུ་ན་རྒྱལ་ཆེན་ནོར་མང་སྩོལ། །ཚོགས་གཏོར་རི་ལྟར་སྤུངས་ནས་ཁྱོད་
340

བསྟོད་ཚོགས་ཀྱི་རིམ་པ་རྒྱ་མཚོའི་དབྱངས་ཀྱི་བཻཌཱུརྱ་རྒྱུད་མངས་ཞེས་བྱ་བ།
སྒྲུབ་ན། །བོས་པའི་ཚེ་ན་རྒྱལ་ཆེན་སྙན་མ་སྲ། །ཁྱོད་ཀྱི་འཁོར་ན་རྟ་བདག་
དབང་པོ་བརྒྱད། །བདག་ལ་བརྩེ་བས་འདོད་དགུའི་ཕྱྭ་གཡང་ཁུག །སླད་ཀྱི་
ཞབས་འབྲིང་གནོད་སྦྱིན་ནོར་ལྷའི་ཚོགས། །འཇིག་རྟེན་བདེ་སྐྱིད་རྫོགས་ལྡན་
དཔལ་ལ་བཀོད། །ས་བརྒྱད་དབང་ཕྱུག་ཆེན་པོ་འཁོར་བཅས་ཀྱིས། །བདག་གི་
མཆོད་གཏོར་གཙང་མ་འདི་བཞེས་ལ། །དམ་ཆོས་སྒྲུབ་པའི་མཐུན་རྐྱེན་འགྲུབ་པ་
དང༌། །དབུལ་འཕོངས་སྡུག་བསྔལ་མ་ལུས་བསལ་དུ་གསོལ། །ཁྱོད་ལ་བསྟོད་
ཅིང་གསོལ་བ་྾××མཛད་དུ་གསོལ།། །།ཅེས་རྒྱལ་པོ་ཆེན་པོ་རྣམ་ཐོས་སྲས་ལ་འདོད་
གསོལ་མདོར་བསྡུས་འདི་ནི། གློ་བུར་ཐོལ་བྱུང་དུ་ཆས་པ་སྤྲུལ་སྐུ་༧དཔལ་གྲུབ་ངག་གི་དབང་ཕྱུག་སྡེས་
བྲིས་པ་རིན་ཆེན་དབྱིག་གི་ཆར་འབེབས་པར་གྱུར་ཅིག། །།
341
-

༄༅། །རྒྱ་མཁར་གྲུབ་ཆེན་པའི་གསུང་འབུམ།